Menaxhmenti i konfliktit tek elitat politike 

Ballkani si epiqendër e zhvillimeve nga mediumet dhe fuqitë politike, eshte një kontunuitet i negociatave nderkombtare për një zgjidhje të qëndrueshme. 
Ky vakum politik i krijuar ka tërhequr shumë projekte ekonomike, të infrastrukturës dhe gjeopolitike. 
Tranzicioni ekonomik në Ballkan ka tërhequr kompani të ndryshme ndërkombëtare që mund ta ç’regullojnë tregun nëse nuk menaxhohet nga elita politike e shteteve të reja ballkanike. 
Problemin që e has elita politike është matja dhe adoptimi i projektit nga një ofertues ndërkombëtarë ose kompanisë gjegjëse.
Ky debat paraprak që do të vendosë për legjitimitetin e projektit ofertues, është esenciale për adoptimin dhe standardizimin regjional ose lokal. Ky vendim do të  kontribonte në plotësimin e kushteve që kërkon ambienti duke numëruar aspektin klimatik,  sasinë e reshjeve, zonat e tërmeteve, zonat kritike malore-relievi, qendrat turistike, rrjeti rentabel i komunikacionit, reciprociteti me projektet e ardhshme dhe kondita tjera që elita politike e caktuar do të konkludoj se janë beneficiare dhe nuk do të  cënojnë progrësin e shoqërisë në aspektin e përgjithshëm. 
Bota  tani më ka pranuar ekonominë  e tregut si udhërëfyese. Sienergjia ka tërheqje  të fuqishme në rafshin global, duke i drejtuar bizneset kah qendra e saj. Prapseprap vendimi politik ka ndikim në ç’orientimin e projekteve në ato jo-beneficiare për rregjionin dhe e cila në të njëjtën kohë cënon marëdhëniet publike të elitës politike të caktuar në shtetin ballkanik.
Në vitet 2010, energjia e rinovueshme në Maqedoni ka dështuar sa i përket paneleve solare që i përkrahte Usaid. Shumë komuna atë kohë dështuan në këto projekte kurse, siç e dimë, energjitë e rinovueshme janë imperativ i kohës që jetojmë përshkak të ruajtjes së ekuilibrit të ekosistemit nga fatkeqsitë natyrore. Nga kjo rrjedh se ish elita politike e Maqedonisë nuk e ka menaxhuar projektin në fjalë e cila duheshte t'u imponohet komunave për një aprovim dhe implementim të saj. Maqedonia nuk ka investuar për  turizmin e vet në  kohën e tranzicionit por duke shitur një numër hotelesh afaristëve të huaj. Ajo nuk e riparoi  teleferikun Tetovë-Kodra e Dielit, qendër rekreative turistike dhe sportive më e njohur në Maqedoni. 
Rregjistrimet satelitore nga 2001-2011 kanë  treguar degradim të tokës dhe erozion të shfaqur nga punimet në basenin e thëngjillit Kollubara në Serbi. E njëjta ndodh për  shkak të minimeve me eksploziv që janë bërë gjatë eksploatimit nga ndërmarrjet publike sërbe. Është konstatuar se ky basen përmban gjysëm miliard tonelata thëngjill duke përfshirë edhe vendet urbane.
Banka Botërore u tërhoq nga financimi i hidrocentralit 'Llukovo Pole'. Kurse EBRD- Banka Europiane u tërhoq nga projekti 'Boshkov Most', përshkak të mbrojtjes së lumenjve të Ballkanit. Nga fondacioni "EuroNatur", deklarojnë se hidrocentralet nuk janë në përputhje me ruajtjen e biodiversitetit dhe nuk kanë vend në zonat e mbrojtura si Parku Nacional i Mavrovës ". 
Prof. Dr. Konstantin Dimitrov nga Qendra për Efiçiencë të Energjisë së Maqedonisë (MACEF), thotë se, "Nëse ndërtojmë në Çaben dhe Galishte si dhe dhjetë hidrocentrale në Vardar, do të kemi një hap të madh drejt përdorimit të burimeve të rinovueshme".
Ai gjithashtu rekomandon përdorimin e erës si dhe prognozon se-"Dhjetë vjet nga tani era do të përdoret në shumë vende të tjera, sepse në Maqedoni do të mund të përdoren turbinat magnetike të levëzimit, të cilat gjenerojnë energji elektrike nga erërat me shpejtësi të vogël nga gjysmë metri në sekondë”. Kina tashmë ka filluar t'i prodhoj këto turbina magnetike.

Pr. Dr. Dimitrov- ‘Maqedonia duhet ti përkushtohet energjisë së erës dhe diellit’.
Zëvendëskryeministri për çështjet ekonomike të Maqedonisë - Z. Koço Angjushev pajtohet që e ardhmja e energjisë është në burimet e rinovueshme dhe ai shton se "Çdo bisedë për burimet e rinovueshme paraqet një problem: se si ta instaloni këtë sistem, pa ngritur çmimin e energjisë elektrike që , konsumatorët duhet ta paguajnë. Por shpresat qëndrojnë aty se ka rritje të prodhimit të pajisjeve të ripërtëritshme të energjisë që ulin çmimet e energjisë solare.  Zëvendëskryeministri thekson se,  "Pesë vjet më parë, një fotovoltik megavat ka kushtuar 2 milionë euro dhe tani kushton 560,000 euro, që do të thotë se burimet e rinovueshme mund të bëhen burime komerciale të energjisë, që është një lajm i mirë për Maqedoninë". Në anën tjetër rezervat e qymyrit në Maqedoni janë shumë të vogla, kështu që, “Osllomej" është nxjerrë jashtë përdorimit, gjithashtu gërmimi  i minierave dhe energjisë në Manastir,  në të ardhmen do të përdor një modul për thëngjill në vend të tre moduleve.
Ligji i ri për energjinë, i cili po hartohet nga Parlamenti i Maqedonisë, do të ndajë falas sipërfaqe  kombëtare për investitorët që ndërtojnë centrale energjie fotovoltike. Prodhuesi shtetëror i energjisë- ELEM, po planifikon gjithashtu të ndërtojë një stacion fotovoltik në Oslomej. KJo pritet të prodhojë 14.5 gigawatt orë energji elektrike dhe të kushtojë 7 milionë euro, si stacioni më i madh i energjisë në shtet.
Njëra nga tri projektet e saj të planifikuara përfshin ELEM, e cila do të përmirësojë kushtet në parkun e erërave në Bogdanci dhe do të ndërtojë një impiant  të ri të erës, që do të  gjeneroj një kapacitet prej 27 megavat.
Mënyra specifike të qeverisë për realizim të projekteve të saja mund të jenë nëpërmjet marrëveshjeve bilaterale ose borxheve. Kjo shlyerje e borxhit ndaj kompanive të huaja mund të jenë 10 vjecare e më tepër. Këtu BE dhe bankat e saja janë garancë për shtetet e saja anëtare për kthimin e borxhit. Kjo është një shembull, me të cilën është shërbyer qeveria bullgare ndaj finalizimit të punimeve të reaktorit të dytë bërthamorë, pra për të shlyer borxhin ndaj kompanisë ruse.
Ekonomia e tregut kërkon infrastrukturë rrugore, hekurudhore, hapjen e limaneve të reja. Ekonomia e BE ka nevojë për rrugë magjistrale dhe hekurudhore që do të lidhin limanet greke, bullgare dhe Adriatikun. Me këtë edhe anijet do të  kenë destinacione të  reja për transportim.
 
Referenca: 
 https://www.balkanrivers.net/en/news/success-ebrd-withdraws-hydropower-project-mavrovo-national-park
https://www.mia.mk/en/Inside/RenderSingleNews/61/134241635